Rondebosch is 'n netjiese bestemming met oulike kuierplekke en dit is slegs 15 minute se ry van die middestad af. Dit is baie veilig en definitief 'n plek waar ons weer sal bly as ons Kaap toe gaan.
'n Veilige en vriendelike dorp. Nog baie ruimte vir verbetering. Miskien die moontlikheid van 'n winkelsentrum met groot name sal ideaal wees.
Die dorp en die omgewing het baie om te doen en te geniet. Kultuurhistories, natuur, boerderye, ens. Dit is die ideale plek om 'n paar dae oor te bly op pad tussen vele ander bestemmings. Ek dink net die dorp kan meer doen om besoekers met inligting te voorsien terwyl jy as toeris daar is; ons het maar baie opgelees andersins het jy ook nie geweet waar om te gaan nie. Ook nie juis toeristevriendelike winkels met produkte van die omgewing nie. Dit is egter maar dieselfde probleem by meeste bestemmings in ons land.
Lekker rustige plekkie by die see. Iemand wat so 'n trein ervaring wil beleef sal ons dit aanbeveel. Maar weereens soos met alle toeriste betrekkinge jy kry waarvoor jy betaal.
Ons ken Gourits baie goed. Het 27 jaar daar gekamp. Dit is 'n pragtige bestemming. Rustig, min besighede, gawe mense, baie mooi lewendige see en pragtige uitsigte oor die mond. 'n Plek vir ver stap, rotse loop en klipvis vang, lees, voëlkyk, visvang, gesels, vleis braai. Gawe inwoners. 'n Plek van vrede. Besoek gerus die kerk op 'n Sondag. Dit is 'n ervaring, veral oor die Kerstyd.